Diari Oficial de la Generalitat Valenciana


Sumari del DOGV 5953, del 12-02-2009 (2009/864)

Assumpte civil 000230/2008-B. Notificació de la sentència als hereus de Margarita Gisbert Mora.
-----------------------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/864


Data del document
:   21-01-2009

Organisme emissor
:   Jutjat de Primera Instància Número 4 d'Alcoi

Tipus de document
:   Edicte

Descriptors 

:   * sistema judicial

Assumpte civil 000230/2008-B. Notificació de la sentència als hereus de Margarita Gisbert Mora. [2009/864]  
Judici: judici ordinari 000230/2008.  
Part demandant: Luis García Villena i Lucía García Villena.   
Part demandada: hereus de Margarita Gisbert Mora.  
En el judici esmentat s'ha dictat la resolució que, literalment, és com es diu:  
«Sentència número 144/08  
Jutge que la dicta: Ramón González García.  
Lloc: Alcoi.  
Data: 30 de desembre de 2008.  
Demandants: Luis i Lucía García Villena.  
Lletrat: Gabriel Miró.  
Procurador: Antonio Penadés.  
Demandats: hereus ignorats de Margarita Gisbert Mora.  
Objecte del judici: adquisició del domini per usucapió.  
Procediment: judici ordinari.  
Antecedents de fet  
Primer. El procurador dels tribunals Antonio Penadés, en nom i representació de Luis i Lucía García Villena va presentar, el 21 d'abril de 2008, una demanda de judici ordinari contra els hereus ignorats de Margarita Gisbert Mora, en què, després d'exposar els fets i fonaments de dret que considerava aplicables, va sol·licitar que es dictara una sentència d'acord amb la seua petició.  
Per la interlocutòria de 28 d'abril de 2008, s'admet a tràmit la demanda i és traslladada a la part demandada perquè la conteste dins del període de 20 dies.  
Mitjançant la provisió de 23 de juny de 2008 es declara en situació processal de rebel·lia la part demandada per no haver comparegut dins del termini i en la forma oportuna, i es fixa per al dia 15 de setembre de 2008 la celebració de l'audiència prèvia preceptiva.  
Segon. L'audiència prèvia se celebra el dia assenyalat, s'efectua segons les finalitats de l'article 414 de la Llei d'Enjudiciament Civil (LEC), i acaba amb la proposició i admissió de prova.  
Tercer. El judici ordinari es va celebrar el dia assenyalat, practicant-se la prova amb el resultat que figura en les actuacions, i va acabar amb les conclusions de les parts.  
Fonaments de dret   
Primer. La part actora sol·licita que es dicte una sentència per la qual es declare la titularitat de dominini proindivís de Luis y Lucía García Villena respecte de la finca sítia a Alcoi, carrer de Sant Bonaventura, número 18, planta 2a, porta 1a, per prescripció extraordinària  
En l'acte del judici ha quedat acreditat, en virtut de la prova documental que consta en les actuacions i que no ha sigut impugnada, que Margarita Gisbert Mora va adquirir per herència en data 5 d'octubre de 1864 la finca sítia a Alcoi, carrer de Sant Bonaventura, número 18 (doc. Núm. 1 de la demanda), inscrita en el Cadastre a favor dels hereus de Margarita Gisbert (doc. núm. 3.2) segons els certificat de data 3 d'octubre de 1952.  
Esta demandada i els seus hereus no han comparegut, i sí en canvi s'ha aportat una prova testimonial i la documentació acreditativa que els demandats per si mateixos, i a través dels seus ascendents, han anat posseint de forma pública, pacífica i ininterrompuda el bé objecte de prescripció durant més de 30 anys; per esta raó pertoca accedir al que s'ha sol·licitat, de conformitat amb els articles 609 i 1930 del CC.  
Segon. Respecte de les costes d'este procediment, i a pesar que l'article 394 de la LEC consagra el principi del venciment, atés que no s'han trobat els hereus de Margarita Gisbert ni ha comparegut cap persona que s'opose a les peticions de l'actora, no es fa condemna expressa en costes, havent de pagar cada part les produïdes a instàncies seues i les comunes a mitges.  
Vistos els preceptes esmentats i tots altres aplicables de forma general i pertinent.  
Dispositiva  
Estime de forma íntegra la demanda presentada pel procurador dels tribunals Antonio Penadés, en nom i representació de Luis García Villena i Lucía García Villena i declare que estos han adquirit proindivisa la titularitat de domini de la finca sítia a Alcoi, carrer de Sant Bonaventura, número 18, planta 2a, porta 1a, per prescripció adquisitiva extraordinària; cada part ha de pagar les costes produïdes a instàncies seues i les comunes a mitges.  
Notifiqueu esta resolució a les parts.  
Esteneu una testimoniança d'esta resolució i porteu l'original al llibre de sentències i resolucions definitives.  
Manera d'impugnació: mitjançant un recurs d'apel·lació davant de l'Audiència Provincial d'Alacant (art. 455 de la LEC).  
El recurs s'ha de preparar mitjançant un escrit presentat en este Jutjat en el termini de cinc dies hàbils comptadors des de l'endemà de la seua notificació, limitat a esmentar la resolució apel·lada i on es manifeste la voluntat d'interposar-hi un recurs, amb la indicació dels pronunciaments que impugna (art. 457.2 de la LEC).  
Esta és la meua sentència, que pronuncie, mane i firme».  
Atés que es desconeix el domicili o residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana, per a dur a terme la diligència de notificació de la sentència.  
Alcoi, 21 de gener de 2009.- El secretari judicial: Alexandre Ros i Ros.